CELEX: 52017PC0269
Language: da
Date: 2017-05-31
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsrådet EU-Republikken Moldova vedrørende ændringer af bilag XXVI til associeringsaftalen mellem EU og Republikken Moldova af 27. juni 2014

EUROPA-KOMMISSIONEN
            Bruxelles, den 31.5.2017
            COM(2017) 269 final
            2017/0109(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Associeringsrådet EU-Republikken Moldova vedrørende ændringer af bilag XXVI til associeringsaftalen mellem EU og Republikken Moldova af 27. juni 2014
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side blev undertegnet den 27. juni 2014. Det fastsættes i bilag XXVI til denne aftale, at Republikken Moldova skal tilnærme sin toldkodeks til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (i det følgende benævnt "EF-toldkodeksen").
               
               
                  På tidspunktet for undertegnelsen af associeringsaftalen fandt EF-toldkodeksen anvendelse i Den Europæiske Union.
               
               
                  EU-toldkodeksen blev vedtaget den 9. oktober 2013 som forordning (EU) nr. 952/2013; den 1. maj 2016 trådte de materielle bestemmelser i denne kodeks i kraft i Den Europæiske Union og ophævede derved EF-toldkodeksen.
               
               
                  Målet med bilag XXVI har været at sikre, at Republikken Moldovas toldkodeks er i overensstemmelse med de gældende regler i Den Europæiske Union. Forskellene på visse områder mellem bestemmelserne i EF-toldkodeksen og dens efterfølger, EU-toldkodeksen, betyder, at dette mål kun kan nås, hvis Republikken Moldova tilnærmer sin toldkodeks til sidstnævnte.
               
               
                  På mødet den 6. oktober 2016 i Toldunderudvalget EU-Republikken Moldova blev det aftalt, at henvisningen til den toldforordning, der finder anvendelse i Den Europæiske Union, derfor bør ajourføres. Det blev endvidere aftalt, at ændringen ikke får indflydelse på fristen for tilnærmelsen som fastsat i bilag XXVI til associeringsaftalen.
               
            
            
               •Sammenhæng med de gældende bestemmelser på samme område
            
            
               
                  Ændringsforslaget har hovedsageligt til formål at skabe retssikkerhed omkring retningen for den tilnærmelse, som Republikken Moldova er forpligtet til at foretage i henhold til associeringsaftalen. Derved skabes der sammenhæng med de gældende bestemmelser for toldsamarbejde mellem EU og Republikken Moldova.
               
            
            
               •Sammenhæng med Unionens politik på andre områder
            
            
               
                  Ikke relevant.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 436, stk. 3, i associeringsaftalen mellem EU og Republikken Moldova fastsætter, at Associeringsrådet har beføjelse til at ændre bilagene til associeringsaftalen.
               
               
                  Artikel 207 og artikel 218, stk. 9, TEUF.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget hører under Den Europæiske Unions enekompetence. Nærhedsprincippet finder derfor ikke anvendelse.
               
            
            
               •Proportionalitetsprincippet
            
         
         
            
               
                  Forslaget går ikke ud over, hvad der er nødvendigt eller hensigtsmæssigt for at opnå de forventede resultater.
               
            
            
               3.VIRKNINGER FOR BUDGETTET
            
            
               
                  Forslaget har ingen virkninger for Den Europæiske Unions budget.
               
            
            
               2017/0109 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Associeringsrådet EU-Republikken Moldova vedrørende ændringer af bilag XXVI til associeringsaftalen mellem EU og Republikken Moldova af 27. juni 2014
            
            
               RÅDET FOR DEN EUROPÆISKE UNION HAR—
            
            
               under henvisning til traktaten om Den Europæiske Unions funktionsmåde, særlig artikel 207 og artikel 218, stk. 9, 
            
            
               under henvisning til forordning (EU) nr. 952/2013 om indførelse af en EU-toldkodeks,
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side af 27. juni 2014, særlig artikel 436, stk. 3,
            
            
               under henvisning til konklusionerne fra mødet i Toldunderudvalget EU-Republikken Moldova af 6. oktober 2016,
            
            
               under henvisning til forslag fra Europa-Kommissionen, og
            
            
               ud fra følgende betragtninger: 
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side blev undertegnet den 27. juni 2014.
            
            
               (2)I associeringsaftalens artikel 201 fastsættes der krav om en gradvis tilnærmelse til Unionens toldlovgivning og i visse henseender til folkeretten som beskrevet i bilag XXVI til denne aftale.
            
            
               (3)I bilag XXVI til aftalen præciseres det, at tilnærmelsen skal foretages i overensstemmelse med Rådets forordning (EØF) nr. 2913/92 af 12. oktober 1992 om indførelse af en EF-toldkodeks.
            
            
               (4)Forordning (EØF) nr. 2913/92 er ophævet, og siden den 1. maj 2016 anvendes de materielle bestemmelser i forordning (EU) nr. 952/2013 om indførelse af en EU-toldkodeks i Den Europæiske Union.
            
            
               (5)På mødet i Toldunderudvalget EU-Republikken Moldova af 6. oktober 2016 blev det aftalt, at bilag XXVI til aftalen bør ændres i overensstemmelse hermed —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               1. Den holdning, der skal indtages på Den Europæiske Unions vegne i Associeringsrådet EU-Republikken Moldova om ændringer af bilag XXVI til associeringsaftalen, baseres på det udkast til afgørelse, der er knyttet til denne afgørelse.
            
            
               2. Unionens repræsentanter i Associeringsrådet EU-Republikken Moldova kan tilslutte sig mindre tekniske ændringer af udkastet til afgørelse, jf. stk. 1, uden at Rådet skal træffe yderligere afgørelse.
            
            
               Artikel 2
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
      
    ---documentbreak--- 
      
         
               EUROPA-KOMMISSIONEN
            Bruxelles, den 31.5.2017
            COM(2017) 269 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Associeringsrådet EU-Republikken Moldova vedrørende ændringer af bilag XXVI til associeringsaftalen mellem EU og Republikken Moldova af 27. juni 2014
            
               
         
         
            
               AFGØRELSE NR. X/2017 TRUFFET AF ASSOCIERINGSRÅDET EU-REPUBLIKKEN MOLDOVA
            
            
            
               af XX XXXXXX 2017
            
            
            
               vedrørende ændring af bilag XXVI til associeringsaftalen mellem EU og Republikken Moldova af 27. juni 2014
            
            
            
               ASSOCIERINGSRÅDET EU-REPUBLIKKEN MOLDOVA HAR— 
            
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, særlig artikel 436, stk. 3, og 
            
            
            
               ud fra følgende betragtninger: 
            
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side blev undertegnet den 27. juni 2014, 
            
            
               (2)I associeringsaftalens artikel 201 fastsættes der krav om en gradvis tilnærmelse til Unionens toldlovgivning og i visse henseender til folkeretten som beskrevet i bilag XXVI til denne aftale,
            
            
               (3)I bilag XXVI til aftalen præciseres det, at tilnærmelsen foretages i overensstemmelse med Rådets forordning (EØF) nr. 2913/92 af 12. oktober 1992 om indførelse af en EF-toldkodeks,
            
            
               (4)Forordning (EØF) nr. 2913/92 er ophævet, og siden den 1. maj 2016 anvendes de materielle bestemmelser i forordning (EU) nr. 952/2013 om indførelse af en EU-toldkodeks i Den Europæiske Union,
            
            
               (5)På mødet i Toldunderudvalget EU-Republikken Moldova af 6. oktober 2016 blev det aftalt, at bilag XXVI til aftalen bør ændres i overensstemmelse hermed —
            
            
            
         
         
            
               VEDTAGET DENNE AFGØRELSE: 
            
            
            
               Artikel 1
            
            
            
               Bilag XXVI til associeringsaftalen mellem EU og Republikken Moldova af 27. juni 2014 ændres som angivet i bilag I til nærværende afgørelse.
            
            
            
            
               Artikel 2
            
            
            
               Denne afgørelse træder i kraft på dagen for vedtagelsen.
            
            
            
            
            
               Udfærdiget i Bruxelles, den XX XXXX 2017
            
            
            
            
            
               På associeringsrådets vegne
            
            
            
         
         
            
            
            
               BILAG
            
            
            
               I første afsnit af bilag XXVI til associeringsaftalen mellem EU og Republikken Moldova af 27. juni 2014 foretages følgende ændring:
            
            
            
               Henvisningen "Rådets forordning (EØF) nr. 2913/92 af 12. oktober 1992 om indførelse af en EF-toldkodeks" erstattes af en henvisning til "forordning (EU) nr. 952/2013 om indførelse af en EU-toldkodeks".